text: харри кьюэлл (; 22 қыркүйек 1978, смитфильд, сидней қалалық агломерациясы, жаңа оңтүстік уэльс) аустралиялық және англиялық футболшы, жартылай қорғаушы. қазір бапкерлікпен айналысады. 1995 жылы "лидс юнайтед" сапына ауысты. 2000-жылдардың басында бұл клуб қатты күшейді де, кьюэлл командада робби кин, ли бойер, алан смит, марк видука, рио фердинанд секілді футболшылармен бірге доп тепті. тіпті 2000/01 маусымда команда чемпиондар лигасының жартылай финалына дейін жетті. бірақ дэвид у'лири команда бапкерлігінен кетті де, орнына питер рид келген соң команда нашарлап кетті. осылайша 2002/03 жылғы маусымнан соң кьюэлл "ливерпульге" ауысты. кьюэлл "ливерпуль" сапында аса жарқырай алмады, оған жиі жарақаттануы себеп болды. соған қарамастан 2005 жылы чемпиондар лигасы мен уефа суперкубогының жеңімпазы атанды. 2008 жылы "галатасарайға" ауысты да, кейінгі жылдарда оншалық көзге түспеді. 1996-2012 жылдары аустралия құрамасы сапында көптеген ірі турнирлерге қатысты, 2004 жылы офк чемпионы атанды. ал 2011 жылы азияның күміс жүлдегері атанды (аустралия құрамасы 2005 жылы офк-дан афк құрамына ауысқан болатын). «лидс» англия жастар кубогы (1997) чемпиондар лигасы (2005) уефа суперкубогы (2005) англия кубогы (2006) англия суперкубогы (2006) түркия суперкубогы (2008) аустралия құрамасы конфедерациялар кубогының финалисі (1997) офк чемпионы (2004) профилі мен статистикасы профилі профилі профилі профилі